पालघर में एक शख्स नदी में बहा; सौराष्ट्र-कच्छ में भारी बारिश का अलर्ट
Monsoon Rainfall Tracker State Wise Update; दिल्ली में एक बार फिर बाढ़ जैसे हालात बन रहे हैं। यमुना एक बार फिर खतरे के निशान (205.33 मीटर) से ऊपर आ गई है। सोमवार सुबह 7 बजे नदी का जलस्तर 206.56 मीटर तक पहुंच गया।
दिल्ली में एक बार फिर बाढ़ जैसे हालात बन रहे हैं। यमुना एक बार फिर खतरे के निशान (205.33 मीटर) से ऊपर आ गई है। सोमवार सुबह 7 बजे नदी का जलस्तर 206.56 मीटर तक पहुंच गया।
पुराने रेलवे पुल के पास शाम पांच बजे यमुना का जलस्तर कुछ कम होकर 206.30 मीटर तक आ गया।
महाराष्ट्र के पुणे मुंबई एक्सप्रेस हाईवे पर आडोशी गांव के पास मुंबई लाइन पर चट्टान खिसकने की घटना की वजह से मलबा जमा हो गया, जिसे डंपर और JCB की मदद से हटाया गया।
राज्य के पालघर में एक 48 साल का शख्स नदी में बह गया। हादसा रविवार शाम 6:30 बजे हुआ, जब यह शख्स सांबा जिले में कोल्हा नदी को पार कर रहा था।
वहीं, दक्षिण गुजरात, सौराष्ट्र और कच्छ में भारी बारिश होने की संभावना है। पालघर, रायगढ़, रत्नागिरी और सिंधुदुर्ग में 27 जुलाई तक के लिए ऑरेंज अलर्ट जारी किया गया है।
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: हिमाचल प्रदेश, उत्तराखंड, राजस्थान, महाराष्ट्र, गुजरात, तेलंगाना, कर्नाटक, छत्तीसगढ़, गोवा, केरल, तमिलनाडु, आंध्र प्रदेश, ओडिशा, अरुणाचल प्रदेश, असम, मेघालय।
इन राज्यों में हल्की बारिश होगी: बिहार, पश्चिम बंगाल और सिक्किम में बिजली चमकने के साथ हल्की बारिश हो सकती है।
मौसम से जुड़े अपडेट्स...
अलग-अलग राज्यों से मानसून की तस्वीरें...
दिल्ली में आईटीओ बैराज के 3 गेट दस दिन बाद भी नहीं खुले
दिल्ली-NCR के आसपास के इलाकों में बारिश से हिंडन समेत दूसरी नदियां भी उफान पर हैं। ऐसे में दिल्ली के अलावा, नोएडा व गाजियाबाद की स्थिति भी गंभीर है। यहां रिहायशी इलाकों में पानी आ गया है।
वहीं, आईटीओ बैराज के 3 गेट दस दिन बाद भी नहीं खोले जा सके हैं। इन्हें खोलने के लिए 13 जुलाई से कोशिश हो रही है। हिमाचल व उत्तराखंड में लगातार भारी बारिश, हथिनीकुंड बैराज से अधिक मात्रा में छोड़े जा रहे पानी और दिल्ली में कुछ दिनों से हो रही हल्की-मध्यम बारिश के कारण एक बार फिर यमुना उफान पर है।
जूनागढ़ में बाढ़ का पानी उतरा
गुजरात के जूनागढ़ में बाढ़ का पानी उतर रहा है। NDRF की टीम बाढ़ वाले इलाकों में लाेगाें की मदद में तैनात रही। नवसारी में बाढ़ में लापता एक व्यक्ति की तलाश अभी जारी है। माैसम विभाग ने द्वारका, वलसाड, भावनगर, दमन के लिए रेड अलर्ट और अहमदाबाद, सोमनाथ सहित 10 जगहों के लिए ऑरेंज अलर्ट जारी किया है।
बाकी राज्यों का हाल जान लीजिए...
मध्यप्रदेश: भोपाल, रतलाम समेत कई जिलों में तेज बारिश, इंदौर-उज्जैन में तेज बारिश का अलर्ट
मध्यप्रदेश में चार सिस्टम एक्टिव हैं, लेकिन उनका असर पूरे प्रदेश में नहीं दिखेगा। सोमवार को राजस्थान, गुजरात और महाराष्ट्र से सटे जिलों में तेज बारिश हो सकती है। मौसम वैज्ञानिकों का कहना है कि इंदौर, उज्जैन, नर्मदापुरम और भोपाल संभाग में सिस्टम एक्टिव रहेंगे। कहीं तेज तो कहीं हल्की बारिश हो सकती है। पूरी खबर यहां पढ़ें...
हरियाणा: 16 जिलों में बारिश का अलर्ट, यमुना और तबाही मचाने को तैयार
हरियाणा में 16 जिलों में आज बारिश होने का अलर्ट जारी किया गया है। पहाड़ों में हो रही बारिश से यमुना के जलस्तर बढ़ने की भी संभावना है। इससे यमुनानगर, करनाल और पानीपत में बाढ़ से भूमि कटाव का खतरा बना हुआ है। पूरी खबर यहां पढ़ें...
पंजाब: 2 दिन मौसम काफी खराब रहेगा, भारी बारिश होने के आसार
पंजाब में आज भी बारिश के आसार नहीं हैं। मौसम विभाग के अनुसार बुधवार से अब दोबारा बदलाव देखने को मिलेगा। बीते दो दिनों से बारिश न होने के कारण पंजाब में भी रेस्क्यू ऑपरेशन तेज किया गया है। वहीं, घग्घर के किनारों को भी मजबूत करने का काम तेजी से चल रहा है। पूरी खबर यहां पढ़ें...
छत्तीसगढ़: रायपुर समेत सभी जिलों में बरसेंगे बादल, चिंगरापगार वॉटरफॉल के पास फंसे पर्यटकों को निकाला गया
छत्तीसगढ़ की राजधानी रायपुर के कई इलाकों में जलभराव के हालात बन गए, जिसके चलते लोगों को परेशानियों का सामना करना पड़ा। गरियाबंद में भारी बारिश के बाद बाढ़ के हालात बन गए और चिंगरापगार वॉटरफॉल घूमने गए पर्यटक कई घंटों तक बाढ़ में फंसे रहे। पूरी खबर यहां पढ़ें...
हिमाचल प्रदेश: 6 दिन काफी खराब रहेगा मौसम:4 दिन भारी बारिश का यलो अलर्ट
हिमाचल प्रदेश में अगले 6 दिन मौसम काफी खराब रहेगा। बारिश से राहत मिलने के आसार नहीं हैं। मौसम विज्ञान केंद्र शिमला ने अगले 96 घंटे यानी 4 दिन के लिए भारी बारिश होने का यलो अलर्ट जारी किया है। प्रदेश के मैदानी और मध्यम ऊंचाई वाले अधिकांश भागों में बारिश होने का पूर्वानुमान है। पूरी खबर यहां पढ़ें...
बिहार: बारिश का बढ़ा इंतजार, 28 जुलाई के बाद बदलेगा मौसम
बिहार में अच्छी बारिश का इंतजार बढ़ता जा रहा है। मौसम विभाग की माने तो 28 जुलाई तक भारी बारिश के आसार नहीं है। 29 के बाद से मौसम बदलने की उम्मीद है। इलाहाबाद में गंगा का जलस्तर बढ़ने से समस्तीपुर में बिन बारिश गंगा नदी उफान पर है। पूरी खबर यहां पढ़ें...
गुजरात के जूनागढ़ में दो मंजिला इमारत गिरी, कई लोगों के मलबे में फंसे होने की आशंका
गुजरात के जूनागढ़ में सोमवार को बड़ा हादसा हो गया। यहां कड़ियावल इलाके में एक इमारत ढह गई। मलबे में 4 लोग फंसे हुए हैं। यह इमारत सब्जी मंडी के पास थी और इसके नीचे दुकानें भी थीं। सब्जी मंडी के चलते यहां काफी भीड़ रहती है। ऐसे में कई लोगों के फंसे होने की आशंका है। कुछ रिपोर्ट्स में कहा जा रहा है कि 12-15 लोग मलबे में दबे हैं। पढ़ें पूरी खबर...